title: 2009/427/EK: Komisijas Lēmums ( 2009. gada 3. jūnijs ), ar ko izveido ekspertu grupu tehnisku padomu sniegšanai par bioloģisko ražošanu

text:
               5.6.2009

               LV

               Eiropas Savienības Oficiālais Vēstnesis

               L 139/29

      KOMISIJAS LĒMUMS

   (2009. gada 3. jūnijs),
   ar ko izveido ekspertu grupu tehnisku padomu sniegšanai par bioloģisko ražošanu
   (2009/427/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Padomes 2007. gada 28. jūnija Regulā (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) noteikti mērķi un principi, ko piemēro bioloģiskajai ražošanai, un izklāstītas pamatprasības attiecībā uz bioloģisko produktu ražošanu, marķēšanu un kontroli augkopībā, lopkopībā un akvakultūras jomā.

               (2)

               Komisijas Paziņojumā Padomei un Eiropas Parlamentam par Eiropas Rīcības plānu par ekoloģiski tīru pārtiku un bioloģisko lauksaimniecību, ko pieņēma 2004. gada jūnijā (2), Komisija plāno izvērtēt situāciju un izklāstīt politikas izstrādes pamatus, tādējādi nodrošinot vispārēju stratēģisku redzējumu bioloģiskās lauksaimniecības ieguldījumam kopējā lauksaimniecības politikā. Jo īpaši Eiropas Rīcības plāna par ekoloģiski tīru pārtiku un bioloģisko lauksaimniecību pasākumā Nr. 11 ieteikts izveidot neatkarīgu ekspertu grupu tehnisku padomu sniegšanai.

               (3)

               Komisijai, iespējams, būs nepieciešami tehniski padomi, pieņemot lēmumu atļaut izmantot produktus, vielas un paņēmienus bioloģiskajā lauksaimniecībā un pārstrādē, izstrādājot vai uzlabojot bioloģiskās ražošanas noteikumus, un kopumā par jebkuru citu jautājumu attiecībā uz bioloģiskās ražošanas jomu. Tas ir sarežģīts un ilgs process, kur ir vajadzīgs augsts specializācijas līmenis.

               (4)

               Tādējādi ir jāizveido ekspertu grupa bioloģiskās ražošanas jomā un ir jādefinē tās uzdevumi un struktūra.

               (5)

               Šī grupa palīdzēs nodrošināt to, ka dažādās jomās saistībā ar bioloģisko ražošanu augsti kvalificēti tehniskie eksperti ir vieglāk pieejami.

               (6)

               Grupā jāiesaista zinātnieki un citi eksperti, kuri ir kompetenti bioloģiskajā ražošanā un sniegtu neatkarīgus, augsta līmeņa un pārredzamus tehniskos padomus Komisijai.

               (7)

               Neskarot Komisijas drošības noteikumus, kas izklāstīti Komisijas Lēmuma 2001/844/EK, EOTK, Euratom (3) pielikumā, ir jāparedz noteikumi par to, kā grupas dalībnieki drīkst izpaust informāciju.

               (8)

               Personas dati par grupas dalībniekiem ir jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (4),

         IR NOLĒMUSI ŠĀDI.
   1. pants

      Ekspertu grupa tehnisku padomu sniegšanai par bioloģisko ražošanu

   Ar šo izveido ekspertu grupu tehnisku padomu sniegšanai par bioloģisko ražošanu, turpmāk “grupa”.
   2. pants

      Uzdevums

   Grupas uzdevums ir palīdzēt Komisijai:

               a)

               novērtēt produktus, vielas un paņēmienus, ko var izmantot bioloģiskajā ražošanā, ievērojot mērķus un principus, kas izklāstīti Regulā (EK) Nr. 834/2007;

               b)

               uzlabot spēkā esošos noteikumus un izstrādāt jaunus noteikumus par ražošanu;

               c)

               nodrošināt pieredzes un paraugprakses apmaiņu bioloģiskās ražošanas jomā.

         3. pants

      Apspriešanās

   1.   Komisija var apspriest ar ekspertu grupu jebkurus jautājumus, kas attiecas uz bioloģiskās ražošanas jomu.
   2.   Ja konkrētajā jautājumā ir vēlams apspriesties ar grupu, tās priekšsēdētājs var par to informēt Komisiju.
   4. pants

      Dalībnieki un to iecelšana

   1.   Grupas sastāvā ir 13 dalībnieki.
   2.   Komisija ieceļ grupas dalībniekus, izvēloties speciālistus, kuri ir kompetenti jomās, kas minētas 2. pantā un 3. panta 1. punktā, un kuri pieteikušies, atbildot uz publisku uzaicinājumu iesniegt pieteikumus. Komisija var arī izveidot rezerves sarakstu no kandidātiem, kurus nevarēja iecelt par pastāvīgiem dalībniekiem, lai gan atlases procedūras gaitā viņi tika atzīti par piemērotiem darboties grupā.
   3.   Minēto sarakstu var izmantot, lai ieceltu grupas dalībnieku aizstājējus vai apakšgrupu dalībniekus.
   4.   Darba grupas dalībniekus un apakšgrupu dalībniekus ieceļ amatā privātpersonas statusā, un ieteikumus Komisijai viņi sniedz neatkarīgi no jebkādas ārējas ietekmes.
   5.   Grupas dalībniekus ieceļ uz atjaunojamu trīs gadu pilnvaru termiņu, un dalībnieki drīkst palikt savā amatā tikai trīs pilnvaru termiņus pēc kārtas. Dalībnieki turpina darbu līdz pilnvaru beigām vai brīdim, kad tos saskaņā ar šā panta 6. punktu aizstāj cits dalībnieks.
   6.   Grupas dalībniekus, kuri vairs nespēj faktiski piedalīties grupas apspriedēs, kuri atkāpjas vai neatbilst noteikumiem, kas izklāstīti šā panta 4. punktā vai Līguma 287. pantā, līdz to pilnvaru termiņa beigām var aizstāt ar citiem dalībniekiem.
   7.   Dalībnieki, kurus ieceļ privātpersonas statusā, katru gadu rakstiski apstiprina, ka viņi apņemas darboties sabiedrības interešu labā, kā arī apstiprina, ka viņiem nav tādu interešu vai ir intereses, kas varētu apdraudēt viņu objektivitāti. Katrā sanāksmē dalībnieki arī paziņo par jebkādu īpašu ieinteresētību, kas varētu ietekmēt viņu neatkarību saistībā ar izskatāmajiem darba kārtības jautājumiem.
   8.   To dalībnieku vārdus, kuri iecelti grupā vai apakšgrupās amatā privātpersonas statusā vai kuri iekļauti rezerves sarakstā, publicē Lauksaimniecības un lauku attīstības ģenerāldirektorāta tīmekļa vietnē un ekspertu grupu reģistrā. Datus par grupas dalībnieku vārdiem iegūst, apstrādā un publicē saskaņā ar Regulu (EK) Nr. 45/2001.
   5. pants

      Darbība

   1.   Grupa no tās dalībnieku vidus ar vienkāršu balsu vairākumu ievēl priekšsēdētāju un divus priekšsēdētāja vietniekus.
   2.   Vienojoties ar Lauksaimniecības un lauku attīstības ģenerāldirektorātu, var izveidot apakšgrupas īpašu jautājumu izskatīšanai atbilstoši grupas noteiktajiem uzdevumiem. Šādas grupas likvidē, tiklīdz tās ir izpildījušas izvirzītos uzdevumus. Apakšgrupās nav vairāk par septiņiem dalībniekiem, kurus ieceļ no grupas dalībniekiem vai rezerves saraksta, kas minēts 4. panta 3. punktā.
   3.   Ja tas ir lietderīgi vai nepieciešami, Komisijas pārstāvis var lūgt piedalīties grupas vai apakšgrupas darbā ekspertus vai novērotājus, kuriem ir īpaša kompetence kādā darba kārtībā izskatāmā jautājumā.
   4.   Ja Komisija uzskata, ka informācija, kas iegūta, piedaloties grupas vai apakšgrupas darbā, ir saistīta ar konfidenciāliem jautājumiem, šo informāciju nedrīkst izpaust.
   5.   Grupas un tās apakšgrupu sanāksmes parasti notiek Komisijas telpās saskaņā ar Komisijas noteiktām procedūrām un grafiku. Sekretariāta pakalpojumus nodrošina Komisija. Darba grupas un tās apakšgrupu sanāksmēs var piedalīties procesos ieinteresēti Komisijas ierēdņi.
   6.   Grupa pieņem reglamentu, pamatojoties uz Komisijas pieņemto standarta reglamentu (5).
   7.   Komisija var publicēt tīmeklī grupas darba kārtību, protokolus, jebkuru kopsavilkumu, secinājumu, secinājuma daļu vai darba dokumentu attiecīgā dokumenta oriģinālvalodā.
   6. pants

      Sanāksmju izdevumi

   Komisija grupas dalībniekam un ekspertiem atlīdzina ceļa izdevumus un attiecīgā gadījumā uzturēšanās izdevumus, kas ir saistīti ar grupas darbu, atbilstīgi Komisijas noteikumiem par kompensācijām neatkarīgajiem ekspertiem.
   Par pakalpojumiem, kas sniegti saistībā ar šo lēmumu, atlīdzība netiek izmaksāta.
   Sanāksmju izdevumus atbildīgie Komisijas dienesti darba grupai atlīdzina piešķirtā gada budžeta robežās.
   7. pants

      Stāšanās spēkā

   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2009. gada 3. jūnijā

            Komisijas vārdā —

            Komisijas locekle

         Mariann FISCHER BOEL

      (1)  OV L 189, 20.7.2007., 1. lpp.

      (2)  SEC(2004) 739.

      (3)  OV L 317, 3.12.2001., 1. lpp.

      (4)  OV L 8, 12.1.2001., 1. lpp.

      (5)  SEC(2005) 1004.


title: Eiropas Centrālās bankas Lēmums (ES) 2015/2332 (2015. gada 4. decembris) par euro monētu emisijas apjoma apstiprināšanas procedūru (ECB/2015/43)

text:
               12.12.2015

               LV

               Eiropas Savienības Oficiālais Vēstnesis

               L 328/123

         EIROPAS CENTRĀLĀS BANKAS LĒMUMS (ES) 2015/2332
   (2015. gada 4. decembris)
   par euro monētu emisijas apjoma apstiprināšanas procedūru (ECB/2015/43)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 128. panta 2. punkta pirmo teikumu,
   tā kā:

               (1)

               dalībvalstīm, kuru valūta ir euro (turpmāk – “euro zonas dalībvalstis”), ir tiesības emitēt euro monētas, ievērojot Eiropas Centrālās bankas (ECB) apstiprināto emisijas apjomu.

               (2)

               Atceļot kādas dalībvalsts izņēmuma statusu, šādai dalībvalstij jābūt tiesībām piedalīties apstiprināšanas procedūrā gadā pirms skaidras naudas nomaiņas, lai tā varētu īstenot savas tiesības emitēt euro monētas no dienas, kad tā kļūst par euro zonas dalībvalsti.

               (3)

               Kā noteikts Eiropas Parlamenta un Padomes Regulas (ES) Nr. 651/2012 (1) 5. panta 4. punktā kolekcijas monētu emisijas apkopotā veidā jāiekļauj monētu emisijas apjomā, kuru jāapstiprina ECB.

               (4)

               Jānosaka noteikumi saistībā ar monētu emisijas apjoma apstiprināšanas procedūru.

               (5)

               Lai saņemtu ECB apstiprinājumu, euro zonas dalībvalstīm apstiprinājuma lūgumi jāiesniedz ECB.

               (6)

               Lai gan euro zonas dalībvalstu metodoloģija monētu pieprasījuma aprēķināšanai var zināmā mērā atšķirties, ECB jāsaņem informācija noteiktā minimālā līmenī, lai tā varētu pārbaudīt tā monētu emisijas apjoma pieprasījumu, par kuru lūgts apstiprinājums.

               (7)

               Apstiprināto monētu emisijas apjomu nevar pārsniegt bez iepriekšējas ECB piekrišanas.

               (8)

               Lai dalībvalstīm nodrošinātu pietiekami daudz laika prasīto datu apkopošanai, šim lēmumam jāstājas spēkā tikai 2016. gada 1. janvārī,

         IR PIEŅĒMUSI ŠO LĒMUMU.
   1. pants
   Definīcijas
   Šajā lēmumā piemēro šādas definīcijas:

               1)

               “apgrozības monētas” un “piemiņas monētas” ir apgrozības monētas un piemiņas monētas Padomes Regulas (ES) Nr. 729/2014 2. panta nozīmē (2);

               2)

               “kolekcijas monētas” ir kolekcijas monētas Regulas (ES) Nr. 651/2012 1. panta nozīmē;

               3)

               “monētu emisijas apjoms” ir nominālvērtībā izteiktā neto starpība starp euro zonas dalībvalsts emitēto euro monētu kopējo apjomu un šīs euro zonas dalībvalsts atpakaļ saņemto euro monētu kopējo apjomu attiecīgajā kalendāra gadā.

         2. pants
   Ikgadējs apstiprinājuma lūgums
   1.   Katra euro zonas dalībvalsts reizi gadā iesniedz ECB lūgumu apstiprināt monētu emisijas apjomu, kas attiecīgajai dalībvalstij piešķirts nākošajā gadā. Lūgumu iesniedz ne vēlāk kā tā gada 30. septembrī, kas ir pirms gada, par kuru lūgts apstiprinājums.
   2.   Lūguma pamatā ir aprēķinātais monētu pieprasījums lūgumu iesniegušajā euro zonas dalībvalstī, un lūgumā atsevišķi norāda apgrozības monētas un kolekcijas monētas. Katrā lūgumā iekļauj pieprasījuma aprēķināšanā izmantotās metodoloģijas vispārīgu aprakstu.
   3.   Attiecībā uz apgrozības monētām lūgtajā apjomā var iekļaut papildu summu, kas pārsniedz aprēķināto pieprasījumu, lai nodrošinātu pienācīgu drošības rezervi.
   4.   Attiecībā uz apgrozības monētām lūgumā iekļauj šādu informāciju:

               a)

               gada, kas ir pirms gada, par kuru lūgts apstiprinājums, 30. jūnija vai cita datuma monētu apgrozības datus, kurus izmanto, lai gadā, par kuru lūgts apstiprinājums, aprēķinātu monētu pieprasījumu saskaņā ar lūgumu iesniegušās euro zonas dalībvalsts izvēlēto metodoloģiju;

               b)

               jebkurus citus datus, kas vajadzīgi, lai izvērtētu euro zonas dalībvalsts lūgumu saskaņā ar lūgumu iesniegušās euro zonas dalībvalsts izvēlēto metodoloģiju;

               c)

               norādi par to, vai lūgtajā apjomā iekļauta papildu summa saskaņā ar 3. punktu, un tās lielumu;

               d)

               monētu emisijas apjomu, par kuru tiek lūgts apstiprinājums.

         5.   Ja tādi dati ir pieejami un ja lūgumu iesniegusī euro zonas dalībvalsts tos uzskata par svarīgiem apstiprinājuma lūguma pamatošanai, papildu informācijā, ko sniedz par apgrozības monētām, var iekļaut, piem.,

               a)

               galvenos faktorus, kas ietekmē monētu pieprasījumu valsts līmenī;

               b)

               detalizētāku informāciju par monētu pieprasījumu nominālvērtību dalījumā;

               c)

               norādi par to, vai monētu pieprasījumu valsts līmenī ietekmē monētu pieprasījums no citām euro zonas dalībvalstī, un šīs ietekmes lielumu.

         6.   Attiecībā uz kolekcijas monētām lūgumā iekļauj šādu informāciju:

               a)

               kolekcijas monētu emisijas kopējo apjomu, ko mēra pēc kopējās nominālvērtības, t.sk. kolekcijas monētu nominālu sarakstu;

               b)

               norādi par to, vai lūgumā iekļauta drošības rezerve, kas paredzēta vēl nezināmiem notikumiem, kuriem tiks veltītas euro kolekcijas monētas.

         7.   Ja starp Eiropas Savienību un valsti vai teritoriju, kas nav Eiropas Savienības dalībvalsts, noslēgts līgums par šīs valsts vai teritorijas tiesībām izmantot euro kā valsts valūtu (turpmāk – “monetārais līgums”) un šis līgums piešķir valstij vai teritorijai tiesības emitēt euro monētas, šādas valsts vai teritorijas monētu emisijas apjomu iekļauj tās euro zonas dalībvalsts ikgadējā lūgumā, kura norādīta monetārajā līgumā.
   8.   Ja tiek atcelts dalībvalsts izņēmuma statuss, ECB gadā pirms skaidras naudas nomaiņas izskata lūgumu, ko dalībvalsts brīvprātīgi iesniegusi saskaņā ar šī panta prasībām, lai saņemtu apstiprinājumu monētu emisijas apjomam, ko šai dalībvalstij piešķirs pēc skaidras naudas nomaiņas.
   9.   ECB Padome lēmumu par euro zonas monētu emisijas gada apjoma apstiprināšanu pieņem pirms tā kalendāra gada beigām, kas ir pirms gada, par kuru lūgts apstiprinājums.
   3. pants
   Paziņošana un ad hoc apstiprinājuma lūgumi
   1.   Monētu emisijas apjoms, ko kalendāra gadam ECB apstiprinājusi katrai euro zonas dalībvalstij, attiecīgā kalendāra gada laikā nedrīkst tikt pārsniegts bez iepriekšēja ECB apstiprinājuma.
   2.   Euro zonas dalībvalstis nepārtraukti kontrolē monētu pieprasījumu. Ja pastāv iespēja, ka euro monētu faktiskais pieprasījums euro zonas dalībvalstī pārsniegs attiecīgajam kalendāra gadam apstiprināto monētu emisijas apjomu, dalībvalsts nekavējoties par to paziņo ECB.
   3.   Paziņojumā iekļauj šādu informāciju:

               a)

               monētu nomināls vai nomināli, kuru pieprasījums ir lielāks nekā gaidīts;

               b)

               to galveno faktoru detalizēts apraksts, kuri izraisījuši negaidīto monētu pieprasījuma pieaugumu.

         4.   Desmit ECB darbadienu laikā pēc paziņojuma saņemšanas ECB operacionālā līmenī, kurā nav vajadzīga ECB lēmējinstitūciju iesaistīšanās, veic paziņojuma iepriekšēju novērtējumu un un sniedz nesaistošus norādījumus paziņojumu iesniegušajai euro zonas dalībvalstij. Jo īpaši ECB var ieteikt palielināt monētu emisijas papildu apjomu, ja iespējams, ka paziņotais lielākais monētu pieprasījums ir nepietiekams, lai segtu faktisko pieprasījumu, kas varētu izraisīt iespējamu pienākumu neievērošanu saskaņā ar 1. punktu.
   5.   Ja palielinātais monētu pieprasījums turpinās pēc 4. punktā minētā termiņa beigām, euro zonas dalībvalsts bez kavēšanās iesniedz ECB ad hoc apstiprinājuma lūgumu par monētu emisijas papildu apjomu.
   6.   Ad hoc apstiprinājuma lūgumā norāda ieteikto monētu emisijas palielinājumu un sniedz detalizētu informāciju par galvenajiem faktoriem, kuri izraisījuši negaidīto monētu pieprasījuma pieaugumu, kas netika paredzēts ikgadējam apstiprinājuma lūgumam.
   7.   ECB Padome pieņem atsevišķu lēmumu par ad hoc apstiprinājuma lūgumu.
   4. pants
   Stāšanās spēkā
   Šis lēmums stājas spēkā 2016. gada 1. janvārī.
   5. pants
   Adresāti
   Šis lēmums adresēts euro zonas dalībvalstīm.

      Frankfurtē pie Mainas, 2015. gada 4. decembrī

            ECB prezidents

         Mario DRAGHI

      (1)  Eiropas Parlamenta un Padomes Regula (ES) Nr. 651/2012 (2012. gada 4. jūlijs) par euro monētu emisiju (OV L 201, 27.7.2012., 135. lpp.).

      (2)  Padomes Regula (ES) Nr. 729/2014 (2014. gada 24. jūnijs) par apgrozībai paredzēto euro monētu nominālvērtībām un tehniskajiem datiem (OV L 194, 2.7.2014., 1. lpp.).


title: 2007/376/EK: Padomes Lēmums ( 2007. gada 15. februāris ), lai parakstītu un provizoriski piemērotu Otro papildprotokolu Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

text:
               2.6.2007

               LV

               Eiropas Savienības Oficiālais Vēstnesis

               L 141/67

      PADOMES LĒMUMS

   (2007. gada 15. februāris),
   lai parakstītu un provizoriski piemērotu Otro papildprotokolu Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai
   (2007/376/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 57. panta 2. punktu, 71. pantu, 80. panta 2. punktu, 133. panta 1. un 5. punktu un 181. pantu saistībā ar 300. panta 2. punkta pirmās daļas pirmo teikumu,
   ņemot vērā 2005. gada Pievienošanās aktu (1), un jo īpaši tā 6. panta 2. punktu,
   ņemot vērā Komisijas priekšlikumu,
   tā kā:

               (1)

               Padome 2006. gada 23. oktobrī pilnvaroja Komisiju Eiropas Kopienas un tās dalībvalstu vārdā risināt sarunas ar Meksiku par Otro papildprotokolu Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses (2), lai ņemtu vērā Bulgārijas Republikas un Rumānijas pievienošanos Eiropas Savienībai.

               (2)

               Komisija ir sekmīgi pabeigusi minētās sarunas.

               (3)

               Otrā papildprotokola tekstā ir paredzēta tā provizoriska piemērošana pirms stāšanās spēkā.

               (4)

               Otrais papildprotokols būtu jāparaksta Kopienas un dalībvalstu vārdā, ņemot vērā tā noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Eiropas Kopienas un tās dalībvalstu vārdā parakstīt Otro papildprotokolu Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.
   Otrā papildprotokola teksts ir pievienots šim lēmumam.
   2. pants
   Eiropas Kopiena un tās dalībvalstis Otrā papildprotokola noteikumus provizoriski piemēro no tā parakstīšanas dienas, ņemot vērā tā noslēgšanu vēlāk.

      Briselē, 2007. gada 15. februārī

            Padomes vārdā —

            priekšsēdētājs

         W. SCHÄUBLE

      (1)  OV L 157, 21.6.2005., 203. lpp.

      (2)  OV L 276, 28.10.2000., 45. lpp.

         OTRAIS PAPILDPROTOKOLS

      Ekonomikas partnerattiecību, politikas koordinācijas un sadarbības nolīgumam starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai
      BEĻĢIJAS KARALISTE,
      ČEHIJAS REPUBLIKA,
      DĀNIJAS KARALISTE,
      VĀCIJAS FEDERATĪVĀ REPUBLIKA,
      IGAUNIJAS REPUBLIKA,
      GRIEĶIJAS REPUBLIKA,
      SPĀNIJAS KARALISTE,
      FRANCIJAS REPUBLIKA,
      ĪRIJA,
      ITĀLIJAS REPUBLIKA,
      KIPRAS REPUBLIKA,
      LATVIJAS REPUBLIKA,
      LIETUVAS REPUBLIKA,
      LUKSEMBURGAS LIELHERCOGISTE,
      UNGĀRIJAS REPUBLIKA,
      MALTAS REPUBLIKA,
      NĪDERLANDES KARALISTE,
      AUSTRIJAS REPUBLIKA,
      POLIJAS REPUBLIKA,
      PORTUGĀLES REPUBLIKA,
      SLOVĒNIJAS REPUBLIKA,
      SLOVĀKIJAS REPUBLIKA,
      SLOVĀKIJAS REPUBLIKA,
      ZVIEDRIJAS KARALISTE,
      LIELBRITĀNIJAS UN ZIEMEĻĪRIJAS APVIENOTĀ KARALISTE,
      turpmāk – “Eiropas Kopienas dalībvalstis”,
      EIROPAS KOPIENA,
      turpmāk – “Kopiena”,
      MEKSIKAS SAVIENOTĀS VALSTIS,
      turpmāk – “Meksika”,
      un
      BULGĀRIJAS REPUBLIKA,
      RUMĀNIJA,
      turpmāk – “jaunās dalībvalstis”,
      TĀ KĀ Ekonomikas partnerattiecību, politikas koordinācijas un sadarbības nolīgums starp Kopienu un tās dalībvalstīm, no vienas puses, un Meksiku, no otras puses, turpmāk – “Nolīgums”, tika parakstīts Briselē 1997. gada 8. decembrī un stājās spēkā 2000. gada 1. oktobrī;
      TĀ KĀ Nolīguma pirmais Papildprotokols tika parakstīts Mehiko 2004. gada 2. aprīlī un Briselē 2004. gada 29. aprīlī;
      TĀ KĀ Līgums par Bulgārijas Republikas un Rumānijas pievienošanos Eiropas Savienībai (turpmāk – “Pievienošanās līgums”) tika parakstīts Luksemburgā 2005. gada 25. aprīlī;
      TĀ KĀ saskaņā ar Pievienošanās līgumu, un jo īpaši tam pievienotā Pievienošanās akta 6. panta 2. punktu, jauno dalībvalstu iekļaušana Nolīgumā ir jānoformē, noslēdzot Nolīguma protokolu;
      TĀ KĀ Nolīguma 55. pantā noteikts, ka: “Šajā Nolīgumā “puses” ir, no vienas puses, Kopiena vai tās dalībvalstis, vai Kopiena un tās dalībvalstis, saskaņā ar to attiecīgajām kompetences jomām, kas izriet no Eiropas Kopienas dibināšanas līguma, un, no otras puses, Meksika”;
      TĀ KĀ Nolīguma 56. pantā noteikts, ka: “Šo Nolīgumu piemēro teritorijā, kurā piemēro Eiropas Kopienas dibināšanas līgumu, saskaņā ar nosacījumiem, ko paredz minētais līgums, no vienas puses, un Meksikas Savienoto Valstu teritorijā, no otras puses”;
      TĀ KĀ Nolīguma 59. pantā noteikts, ka: “Šis Nolīgums ir sastādīts divos eksemplāros angļu, dāņu, franču, grieķu, holandiešu, itāļu, portugāļu, somu, spāņu, vācu un zviedru valodā; visi teksti ir vienlīdz autentiski”;
      TĀ KĀ ar Nolīguma pirmo Papildprotokolu tika ņemta vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās Eiropas Savienībai;
      TĀ KĀ Nolīgums čehu, igauņu, maltiešu, latviešu, lietuviešu, poļu, slovāku, slovēņu un ungāru valodā tika autentificēts saskaņā ar tiem pašiem nosacījumiem kā versijās, kas sastādītas Nolīguma oriģinālvalodās;
      TĀ KĀ Kopienai, ņemot vērā dienu, kad jaunās dalībvalstis pievienojas Eiropas Savienībai, var būt vajadzība piemērot šo protokolu, pirms ir pabeigtas visas vajadzīgās iekšējās procedūras, lai tas stātos spēkā;
      TĀ KĀ šā protokola 5. panta 3. punkts ļautu Kopienai un tās dalībvalstīm protokolu piemērot provizoriski, pirms ir pabeigtas to iekšējās procedūras, lai tas stātos spēkā,
      IR VIENOJUŠĀS PAR TURPMĀKO.
      1. pants
      Ar šo Bulgārijas Republiku un Rumāniju iekļauj kā puses Ekonomikas partnerattiecību, politikas koordinācijas un sadarbības nolīgumā starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses.
      2. pants
      Sešos mēnešos pēc šā protokola parafēšanas Kopiena dalībvalstīm un Meksikai dara zināmas Nolīguma bulgāru un rumāņu valodas versijas. Šim protokolam stājoties spēkā, Nolīguma jauno valodu versijas kļūst autentiskas saskaņā ar tādiem pašiem nosacījumiem, ko piemēro Nolīguma pašreizējo valodu versijām.
      3. pants
      Šis protokols ir Nolīguma sastāvdaļa.
      4. pants
      Šis protokols ir sagatavots divos oriģināleksemplāros angļu, bulgāru, čehu, dāņu, franču, grieķu, holandiešu, igauņu, itāļu, maltiešu, latviešu, lietuviešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā; visi teksti ir vienlīdz autentiski.
      5. pants
      1.   Šo protokolu paraksta un apstiprina Kopiena, Eiropas Savienības Padome dalībvalstu vārdā un Meksika saskaņā ar savām attiecīgajām procedūrām.
      2.   Šis protokols stājas spēkā nākamā mēneša pirmajā dienā pēc dienas, kad Puses viena otrai paziņo par šim nolūkam vajadzīgo procedūru pabeigšanu.
      3.   Neskarot 2. punktu, Puses vienojas, ka – kamēr tiek pabeigtas Kopienas un tās dalībvalstu iekšējās procedūras, lai protokols stātos spēkā, – tās šā protokola noteikumus piemēro ne ilgāk kā 12 mēnešus no nākamā mēneša pirmās dienas pēc tam, kad Kopiena un tās dalībvalstis paziņo par šim nolūkam vajadzīgo procedūru pabeigšanu un kad Meksika paziņo par savu procedūru pabeigšanu, kas ir vajadzīgas, lai protokols stātos spēkā.
      4.   Paziņojumu nosūta Eiropas Savienības Padomes ģenerālsekretāram, kas ir Nolīguma depozitārs.

         Cъставено в Брюкссл на двалесет и първи февруари две хиляди и седма година.
         Hecho en Bruselas, el veintiuno de febrero del dos mil siete.
         V Bruselu dne dvacátého prvního února dva tísíce sedm.
         Udfærdiget i Bruxelles den enogtyvende februar to tusind og syv.
         Geschehen zu Brüssel am einundzwanzigsten Februar zweitausendsieben.
         Kahe tuhande kuuenda aasta veebruarikuu kahekümne esimesel päeval Brüsselis.
         Έγινε στις Βρυξέλλες, στις είκοσι μία Φεβρουαρίου δύο χιλιάδες επτά.
         Done at Brussels on the twenty-first day of February in the year two thousand and seven.
         Fait à Bruxelles, le vingt et un février deux mille sept.
         Fatto a Bruxelles, addì ventuno febbraio duemilasette.
         Briselē, divtūkstoš septītā gada divdesmit pirmajā februārī.
         Priimta du tūkstančiai septintų metų vasario dvidešimt pirmą dieną Briuselyje.
         Kelt Brüsszelben, a kettőezer hetedik év február havának huszonegyedik napján.
         Maghmul fi Brussell, fil-wiehed u ghoxrin jum ta' Frar tas-sena elfejn u sebgha.
         Gedaan te Brussel, de eenentwintigste februari tweeduizend zeven.
         Sporządzono w Brukseli dnia dwudziestego pierwszego lutego roku dwa tysiące siódmego.
         Feito em Bruxelas, em vinte e um de Fevereiro de dois mil e sete.
         Întocmit la Bruxelles, douăzeci și unu februarie două mii șapte.
         V Bruseli dvadsiateho prvého februára dvetisícsedem.
         V Bruslju, enaindvajsetega februarja leta dva tisoč sedem.
         Tehty Brysselissä kahdentenakymmenentenäensimmäisenä päivänä helmikuuta vuonna kaksituhattaseitsemän.
         Som skedde i Bryssel den tjugoförsta februari tjugohundrasju.

            За държавите-членки
            Рог los Estados miembros
            Za členské státy
            For medlemsstaterne
            Für die Mitgliedstaaten
            Liikmesriikide nimel
            Για τα κράτη μέλη
            For the Member States
            Pour les États membres
            Per gli Stati membri
            Dalībvalstu vārdā
            Valstybių narių vardu
            A tagállamok részéről
            Għall-Istati Membri
            Voor de lidstaten
            W imieniu państw członkowskich
            Pelos Estados-Membros
            Pentru statele membre
            Za členské štáty
            Za države članice
            Jäsenvaltioiden puolesta
            På medlemsstaternas vägnar

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            az Europai Közösség részéről
            Għall-Komunita Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Съединените мексикански щати
            Por los Estados Unidos Mexicanos
            Za Spojene státy mexické
            For De Forenede Mexicanske Stater
            Für die Vereinigten Mexikanischen Staaten
            Mehhiko Ühendriikide nimel
            Για τις Ηνωμένες Πολιτείες του Μεξικού
            For the United Mexican States
            Pour les États-Unis mexicains
            Per gli Stati Uniti messicani
            Meksikas Savienoto Valstu vārdā
            Meksikos Jungtinių Valstijų vardu
            a Mexikói Egyesült Államok részéről
            Għall-Istati Uniti Messikani
            Voor de Verenigde Mexicaanse Staten
            W imieniu Meksykańskich Stanów Zjednoczonych
            Pelos Estados Unidos Mexicanos
            Pentru Statele Unite Mexicane
            Za Spojené Státy mexické
            Za Združene države Mehike
            Meksikon yhdysvaltojen puolesta
            För Mexikos förenta stater


title: Padomes Lēmums 2003/582/KĀDP (2003. gada 21. jūlijs) par Eiropas Savienības nolīguma slēgšanu ar Krievijas Federāciju par šīs valsts piedalīšanos Eiropas Savienības Policijas misijā (ESPM) Bosnijā un Hercegovinā

text:
Svarīgs juridisks paziņojums

|

32003D0582

Oficiālais Vēstnesis L 197 , 05/08/2003 Lpp. 0037 - 0037

		Padomes Lēmums 2003/582/KĀDP(2003. gada 21. jūlijs)par Eiropas Savienības nolīguma slēgšanu ar Krievijas Federāciju par šīs valsts piedalīšanos Eiropas Savienības Policijas misijā (ESPM) Bosnijā un HercegovināEIROPAS SAVIENĪBAS PADOME,ņemot vērā Līgumu par Eiropas Savienību, jo īpaši 24. pantu,ņemot vērā prezidentūras ieteikumu,tā kā:(1) Padome pieņēmusi 2002. gada 11. marta Kopīgo rīcību 2002/210/KĀDP par Eiropas Savienības Policijas misiju [1] un 2003. gada 27. februāra Kopīgo rīcību 2003/141/KĀDP [2] un 2003. gada 17. marta Kopīgo rīcību 2003/188/KĀDP [3] par grozījumiem Kopīgajā rīcībā 2002/210/KĀDP par Eiropas Savienības Policijas misiju.(2) Kopīgās rīcības 2002/210/KĀDP 8. panta 3. punktā noteikts, ka trešo valstu piedalīšanās kārtību ESPM nosaka ar nolīgumiem, ievērojot Eiropas Savienības Līguma 24. pantu.(3) Ievērojot Padomes 2002. gada 14. oktobra Lēmumu, kas pilnvaro prezidentūru sākt sarunas, prezidentūra ir apspriedusi nolīgumu ar Krievijas Federāciju par tās piedalīšanos ESPM.(4) Eiropas Savienība un Krievijas Federācija ir vienojušās nolīguma tekstu pievienot pielikumā vēstuļu apmaiņai un nolīgumu līdz tā spēkā stāšanās brīdim uz laiku piemērot no tā parakstīšanas brīža.(5) Šī vēstuļu apmaiņa jāparaksta un nolīgums jāapstiprina Eiropas Savienības vārdā,IR PIEŅĒMUSI ŠO LĒMUMU.1. pantsVēstuļu apmaiņa un tai pievienotais Eiropas Savienības un Krievijas Federācijas nolīgums par šās valsts piedalīšanos Eiropas Savienības Policijas misijā (ESPM) Bosnijā un Hercegovinā tiek apstiprināti Eiropas Savienības vārdā.Vēstuļu apmaiņas un nolīguma tekstus pievieno šim lēmumam.2. pants1. Padomes priekšsēdētājs ar šo tiek pilnvarots norīkot personu(-as), kas pilnvarota(-as) parakstīt vēstuļu apmaiņu, lai tā kļūtu saistoša Eiropas Savienībai.2. Padomes priekšsēdētājs tiek pilnvarots sākt paziņošanu, kas minēta vēstuļu apmaiņā.3. pantsŠo lēmumu publicē Eiropas Savienības Oficiālajā Vēstnesī.4. pantsŠis lēmums stājas spēkā publicēšanas dienā.Briselē, 2003. gada 21. jūlijāPadomes vārdā —priekšsēdētājsF. Frattini[1] OV L 70, 13.3.2002., 1. lpp.[2] OV L 53, 28.2.2003., 63. lpp.[3] OV L 73, 19.3.2003., 9. lpp.--------------------------------------------------


title: Eiropas Parlamenta Prezidija Lēmums ( 2004. gada 29. marts ), ar ko paredz īstenošanas kārtību Eiropas Parlamenta un Padomes Regulai (EK) Nr. 2004/2003 par noteikumiem, kas attiecas uz Eiropas līmeņa politiskajām partijām un to finansēšanu

text:
               9.4.2011

               LV

               Eiropas Savienības Oficiālais Vēstnesis

               C 112/1

         EIROPAS PARLAMENTA PREZIDIJA LĒMUMS
   (2004. gada 29. marts) (1),
   ar ko paredz īstenošanas kārtību Eiropas Parlamenta un Padomes Regulai (EK) Nr. 2004/2003 par noteikumiem, kas attiecas uz Eiropas līmeņa politiskajām partijām un to finansēšanu
   2011/C 112/01
   PREZIDIJS,
   ņemot vērā Eiropas Kopienas dibināšanas līgumu un jo īpaši tā 191. pantu,
   ņemot vērā Eiropas Parlamenta un Padomes 2003. gada 4. novembra Regulu (EK) Nr. 2004/2003 par noteikumiem, kas attiecas uz Eiropas līmeņa politiskajām partijām un to finansēšanu, (2) un jo īpaši tās 9. panta 1. punktu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3) (še turpmāk „Finanšu regula”), Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4) (še turpmāk „Regula par īstenošanas kārtību”),
   ņemot vērā Eiropas Parlamenta Reglamenta 23. panta 11. punktu,
   tā kā

               (1)

               ir jāparedz noteikumi par Eiropas līmeņa politisko partiju un Eiropas līmeņa politisko fondu finansēšanai paredzēto dotāciju piešķiršanu un pārvaldību;

               (2)

               finansiālais atbalsts Eiropas līmeņa politiskajām partijām un Eiropas līmeņa politiskajiem fondiem ir darbības dotācija Finanšu regulas 108. panta un turpmāko pantu nozīmē;

               (3)

               finansiālais atbalsts Eiropas līmeņa politiskajiem fondiem papildina Eiropas līmeņa politiskajām partijām piešķirto finansiālo atbalstu, jo tas ir atkarīgs no fondu saistības ar Eiropas līmeņa politiskajām partijām un fondu papildinošā ieguldījuma partiju ilgtermiņa mērķu sasniegšanā. Lai nodrošinātu pareizu finanšu pārvaldību un pārredzamību, par katru finansiālā atbalsta piešķīrumu ir jāpieņem Prezidija lēmums, par kuru informē saņēmēju,

         IR PIEŅĒMIS ŠĀDU LĒMUMU:
   1. pants
   Priekšmets
   Ar šiem noteikumiem paredz īstenošanas kārtību Eiropas Parlamenta un Padomes 2003. gada 4. novembra Regulai (EK) Nr. 2004/2003 par noteikumiem, kas attiecas uz Eiropas līmeņa politiskajām partijām un to finansēšanu.
   Ja vien nav skaidri norādīts citādi, šos noteikumus piemēro gan Eiropas līmeņa politiskajām partijām (še turpmāk „partijas”), gan Eiropas līmeņa politiskajiem fondiem (še turpmāk „fondi”).
   1.a pants
   Attiecībā uz partiju un fondu finansēšanu Prezidijs katra sasaukuma sākumā pieņem orientējošo daudzgadu finanšu plānu, kuru veidojot kā atsauces vērtības izmanto partijai piešķirto pamatsummu un papildu summu, kas noteikta atkarībā no attiecīgās partijas deputātu skaita Eiropas Parlamentā. Eiropas Parlamenta budžeta lēmējinstitūcijai šis finanšu plāns ir galvenā atsauce ikgadējā budžeta procedūrā, neskarot pilnvaras, ko budžeta lēmējinstitūcijai piešķir Līgums.
   2. pants
   Uzaicinājums iesniegt priekšlikumus
   Katru gadu pirms pirmā pusgada beigām Eiropas Parlaments publicē uzaicinājumu iesniegt priekšlikumus saistībā ar dotāciju piešķiršanu partiju un fondu finansēšanai. Publikācijā norāda atbilstības kritērijus, Kopienas finansējuma piešķiršanas noteikumus un piešķiršanas procedūras paredzamo grafiku.
   3. pants
   Finansējuma pieteikums
   1.   Piemērojot Regulas (EK) Nr. 2004/2003 4. pantu, katra organizācija, kas vēlas saņemt dotāciju no Eiropas Savienības vispārējā budžeta, iesniedz rakstisku pieteikumu Eiropas Parlamenta priekšsēdētājam līdz tā gada 1. oktobrim, kas ir pirms finanšu gada, par kuru pieprasa dotāciju. Nosacījumiem, kas norādīti minētās Regulas 3. pantā, jābūt izpildītiem līdz pieteikuma iesniegšanas dienai un visā finansējuma saņemšanas laikā.
   2.   Veidlapa, kas jāizmanto dotācijas pieteikumam, ir pievienota šiem noteikumiem (sk. 1. pielikumu). Tā ir pieejama Parlamenta tīmekļa vietnē.
   3.   Visus paziņojumus saskaņā ar Regulas (EK) Nr. 2004/2003 4. panta 3. punktu adresē Eiropas Parlamenta priekšsēdētājam.
   4. pants
   Lēmums par finansējuma pieteikumu
   1.   Pēc ģenerālsekretāra priekšlikuma Prezidijs izvērtē finansējuma pieteikumus, pamatojoties uz kritērijiem, kas noteikti Regulas (EK) Nr. 2004/2003 3. un 4. pantā, lai izlemtu, kuriem pieteikumiem piešķirt finansējumu. Prezidijs un saistībā ar Prezidija lēmuma sagatavošanu arī ģenerālsekretārs var lūgt pieteikuma iesniedzēju sniegt papildu apliecinošos dokumentus vai paskaidrojumus par pieteikumam pievienotajiem apliecinošajiem dokumentiem termiņā, ko tie nosaka.
   2.   Līdz tā finanšu gada 1. janvārim, par kuru dotāciju pieprasa, Prezidijs sagatavo sarakstu ar dotāciju saņēmējiem un piešķirtajām summām. Ja dotācijas pieteikumu neapstiprina, tajā pašā lēmumā Prezidijs sniedz pamatojumu pieteikuma noraidīšanai, jo īpaši ņemot vērā kritērijus, kas noteikti Regulas Nr. 2004/2003 3. un 4. pantā.
   Ja Prezidija pēdējā sanāksme notiek pirms Parlamenta Ziemassvētku brīvdienām, un tāpēc nav iespējams laikus pabeigt pieteikumu izskatīšanu, izņēmuma gadījumos pirmajā daļā noteikto termiņu var pagarināt.
   Prezidijs pieņem lēmumu, pamatojoties uz 1. punktā paredzēto izvērtējumu. Pieņemot lēmumu, ņem vērā izmaiņas situācijā, kas var būt notikušas kopš pieteikuma iesniegšanas, pamatojoties uz paziņojumiem, kas saņemti saskaņā ar Regulas (EK) Nr. 2004/2003 4. panta 3. punktu un tām izmaiņām, kas ir vispārzināmas.
   Saskaņā ar Regulas (EK) Nr. 2004/2003 10. panta 1. punkta b) apakšpunktu katrai partijai piešķiramās dotācijas summu nosaka, ņemot vērā, cik Eiropas Parlamenta deputātu ir pieteikumu iesniegušās partijas biedri pieteikuma iesniegšanas pēdējā dienā, izņemot gadījumus, kad deputātu skaits palielinās pēc jaunu dalībvalstu pievienošanās.
   Ja mainās to organizāciju skaits, kuras pieprasa finansējumu, vai mainās to deputātu skaits, kuri pa šo laiku ir pievienojušies pieteikumu iesniegušajai partijai, un šo iemeslu dēļ pretendentiem paredzētās pamatsummas būtiski atšķiras summām, kādas tās varētu būt saskaņā ar 1.a pantu, ģenerālsekretārs nekavējoties to dara zināmu Prezidijam, kas var aicināt Parlamenta priekšsēdētāju iesniegt priekšlikumu atbildīgajai komitejai, lai pielāgotu pieejamās apropriācijas.
   3.   Ģenerālsekretārs vai persona, kuru viņš ir pienācīgi pilnvarojis, rakstveidā informē pieteikumu iesniedzējus par lēmumu attiecībā uz viņu pieteikumiem. Ja pieteikums ir apstiprināts, paziņojumam kā pielikumu pievieno Prezidija lēmumu par dotācijas piešķiršanu. Pieteikuma iesniedzējus, kuru pieteikumus Prezidijs ir noraidījis, par to informē 15 kalendāra dienu laikā pēc tam, kad dotācijas saņēmējiem ir paziņots lēmums par dotācijas piešķiršanu.
   5. pants
   Lēmums par dotācijas piešķiršanu
   Prezidijs pieņem dotācijas piešķiršanas lēmumu par saņēmējam piešķirto dotāciju, un to paziņo saņēmējam saskaņā ar Finanšu regulas 108. panta 1. punkta pēdējā daļā minēto otro iespēju. Dotācijas piešķiršanas lēmuma projekts ir pievienots šiem noteikumiem (sk. 2. pielikumu).
   6. pants
   Izmaksa
   1.   Ja vien Prezidijs nav nolēmis citādi, saņēmējiem dotācijas izmaksā kā priekšfinansējumu, veicot vienu maksājumu 80 % apmērā no dotācijas maksimālās summas 15 dienu laikā pēc dienas, kad pieņemts lēmums par dotācijas piešķiršanu. Priekšfinansējums 100 % apmērā no dotācijas maksimālās summas ir atļauts ar noteikumu, ka saņēmējs iesniedz garantiju, kas paredzēta Regulas par īstenošanas kārtību 182. pantā un kas sedz 40 % no piešķirtās dotācijas.
   2.   Atlikušo daļu izmaksā pēc tam, kad ir beidzies periods, kura laikā bija tiesības saņemt Kopienas finansējumu, pamatojoties uz saņēmēja faktiskajiem izdevumiem darba programmas izpildes laikā. Ja iepriekš izmaksāto summu kopējais apjoms pārsniedz noteikto dotācijas galīgo summu, Eiropas Parlaments atgūst nepareizi izmaksātās summas.
   3.   Lai Parlaments varētu izmaksāt atlikušo dotācijas daļu, pēc attiecīgā finanšu gada beigām līdz 15. maijam un ne vēlāk kā līdz 30. jūnijam saņēmējs iesniedz šādus dokumentus:

               —

               galīgo ziņojumu par tās darba programmas izpildi, kura aprakstīta 1. pielikuma II sadaļas 2.1. punktā;

               —

               galīgo finanšu pārskatu par faktiski veiktajiem izdevumiem, par kuriem ir tiesības saņemt dotāciju, pamatojoties uz provizoriskā budžeta struktūru;

               —

               pilnīgu kopsavilkuma pārskatu par ieņēmumiem un izdevumiem, kurš atbilst saņēmēja finanšu pārskatiem par periodu, kad tas bija tiesīgs saņemt dotāciju saskaņā ar lēmumu par dotācijas piešķiršanu, norādot (ja tas attiecas uz partiju) pārpalikuma summu, ko partija ir pārnesusi uz nākamo finanšu gadu, un summu, kas jāparedz finanšu rezervei;

               —

               Regulas Nr. 2004/2003 6. panta 1. punkta b) apakšpunktā minēto sarakstu, kurā norādīti līdzekļu ziedotāji un viņu ziedojumi, kas pārsniedz EUR 500 gadā no viena ziedotāja;

               —

               tādu līgumu saraksts, kuru summa pārsniedz EUR 10 000, norādot līgumslēdzēju pusi, līgumslēdzējas puses adresi un preču vai pakalpojumu apmēru, izņemot līgumus par biroju telpu nomu un algota personāla darba līgumus;

               —

               ārējās revīzijas ziņojumu par saņēmēja finanšu pārskatiem, kuru sagatavojusi neatkarīga struktūra vai eksperts, kas saskaņā ar dalībvalsts tiesību aktiem ir pilnvarots veikt finanšu pārskatu revīziju un ko Eiropas Parlaments apstiprinājis visām Eiropas līmeņa politiskajām partijām un fondiem.

         4.   Ārējās revīzijas mērķis ir pārliecināties, ka

               —

               finanšu pārskati ir sagatavoti saskaņā ar saņēmējam piemērojamiem valsts tiesību aktiem, bez būtiskām neprecizitātēm, kā arī sniedz patiesu un objektīvu priekšstatu par finansiālo stāvokli un darbības rezultātiem;

               —

               finanšu dokumenti, ko saņēmējs ir iesniedzis Parlamentam, atbilst Prezidija pieņemtā dotācijas piešķiršanas lēmuma finansiālajiem noteikumiem;

               —

               deklarētie izdevumi ir faktiski veikti;

               —

               ir uzrādīti visi ieņēmumi;

               —

               ir izpildītas saistības, kas izriet no Regulas (EK) Nr. 2004/2003 6., 7., 8. panta un 10. panta 2. punkta;

               —

               gadījumā, ja dotāciju piešķir partijai, visi pārpalikumi, kas pārnesti uz nākamo finanšu gadu, ir izlietoti finanšu gada pirmajā ceturksnī saskaņā ar 6.a pantu;

               —

               gadījumā, ja dotāciju piešķir partijai, ir izpildītas saistības, kas izriet no Finanšu regulas 109. panta 4. punkta.

         Parlaments pilnvaro revidentu, kuru izvēlas saskaņā ar konkursa procedūrām, kas ir spēkā atbilstoši Finanšu regulai. Revidentam maksā Parlaments.
   5.   Pēc 3. punktā minēto dokumentu saņemšanas Prezidijs divu mēnešu laikā pēc ģenerālsekretāra priekšlikuma apstiprina galīgo ziņojumu par darba programmas izpildi un galīgo finanšu pārskatu.
   Prezidijs un saistībā ar Prezidija lēmuma sagatavošanu arī ģenerālsekretārs var lūgt, lai saņēmējs iesniedz apliecinošus dokumentus vai jebkuru citu papildu informāciju, ko uzskata par vajadzīgu, lai varētu apstiprināt galīgo ziņojumu un galīgo finanšu pārskatu. Saņēmējam ir 15 dienas, lai iesniegtu apliecinošos dokumentus.
   Prezidijs, uzklausījis attiecīgā saņēmēja pārstāvjus, var noraidīt galīgo ziņojumu un galīgo finanšu pārskatu un var prasīt, lai tam iesniedz jaunu ziņojumu un jaunu finanšu pārskatu. Saņēmējam ir 15 dienas, lai iesniegtu jaunu ziņojumu un jaunu finanšu pārskatu.
   Ja iepriekš norādītajā divu mēnešu termiņā Parlaments nav nosūtījis rakstisku atbildi, uzskata, ka galīgais ziņojums un galīgais finanšu pārskats ir apstiprināti.
   6.   Saņēmējs paziņo Parlamentam par procentiem vai līdzvērtīgiem ieguvumiem saistībā ar priekšfinansējumu, kas saņemts no Parlamenta. Šis paziņojums jānosūta kopā ar pieteikumu samaksāt atlikušo dotācijas daļu, pēc kuras saņemšanas priekšfinansējuma procedūra ir pabeigta. Ģenerālsekretārs vai viņa pilnvarota persona attiecībā uz šiem procentiem izdod iekasēšanas rīkojumu.
   6.a pants
   Pārnesums uz nākamo finanšu gadu un rezerves konts (piemēro tikai partijām)
   1.   Ieņēmumu pārpalikums
   N finanšu gada ieņēmumu pārpalikums, ko saskaņā ar Finanšu regulas 109. panta 4. punktu var pārnest uz nākamo finanšu gadu un iekļaut īpašā rezervē, ir starpība starp kopējiem atbilstīgajiem izdevumiem un

               a)

               sākotnējo dotācijas summu, ko Eiropas Parlaments ir piešķīris N finanšu gadam saskaņā ar 4. panta 2. punktu, un

               b)

               partijas pašu resursiem, kas paredzēti atbilstīgajiem izdevumiem, ja iepriekš partija neatbilstīgos izdevumus ir segusi tikai no pašu resursiem, un

               c)

               visiem pārpalikumiem, kas pārnesti no N-1 finanšu gada.

         2.   Pārnesums uz nākamo finanšu gadu

               a)

               Ieņēmumu pārpalikums, ko var pārnest uz N+1 finanšu gadu, nevar būt lielāks kā 25% no kopējiem 1. punkta a) un b) apakšpunktā minētajiem ieņēmumiem.

               b)

               Faktiski pārnesto summu iekļauj N finanšu gada slēguma bilancē kā uzkrājumu, kas pārnesams uz N+1 finanšu gadu, lai segtu atbilstīgās izmaksas N+1 finanšu gada pirmajā ceturksnī. Piešķīrums minētajam uzkrājumam ir atbilstīga izmaksa N finanšu gadā.

               c)

               Attiecīgo uzkrājumu ieraksta N+1 finanšu gada peļņas un zaudējumu pārskatā. Starpperioda norēķina pārskatā, kas jāveic N+1 gada 31. martā, aprēķina līdz šim datumam faktiski veiktos atbilstīgos izdevumus. Ja uzkrājums ir lielāks nekā atbilstīgie izdevumi, šo divu summu starpību atskaita no dotācijas, kad tiek noteikta dotācijas galīgā summa N gadam saskaņā ar 7. pantu.

         3.   Īpašais rezerves konts

               a)

               Slēguma bilances saistībās var iekļaut īpašu rezerves kontu, kurā vienīgie ieskaitītie līdzekļi ir 1. punktā minētais ieņēmumu pārpalikums.

               b)

               Īpašajā rezerves kontā ieskaitāmais ieņēmumu pārpalikums nevar būt lielāks kā starpība starp 1. punkta b) apakšpunktā minētajiem ieņēmumiem un minimālo nosacīto daļu (15%) no pašu resursiem, kas nepieciešama, lai segtu faktiski veiktos atbilstīgos izdevumus, vai iekļauta uzkrājumā, kurš pārnesams uz N+1 finanšu gadu.

               c)

               Īpašajā rezerves kontā nevar ieskaitīt nevienu summu, kas rezerves kopējo apjomu padara lielāku par pamatsummu, kas paredzēta Finanšu regulas 109. panta 4. punkta trešajā daļā un kas noteikta kā pēdējo trīs finanšu gadu kopējo ieņēmumu vidējā aritmētiskā vērtība.

         7. pants
   Dotācijas galīgās summas noteikšana
   1.   Neskarot kontroles un revīzijas gaitā vēlāk iegūto informāciju, Prezidijs, uzklausījis saņēmēja pārstāvjus, kas to ir prasījuši, nosaka saņēmējam piešķiramās dotācijas galīgo summu, pamatojoties uz 6. panta 3. punktā minētajiem dokumentiem, kurus tas ir apstiprinājis.
   2.   Kopējā summa, ko Parlaments izmaksā saņēmējam, nekādā ziņā nedrīkst pārsniegt:

               —

               dotācijas piešķiršanas lēmuma I.3.2. punktā noteikto dotācijas maksimālo summu;

               —

               85 % no faktiskajiem atbilstīgajiem izdevumiem.

         3.   Dotācija nepārsniedz summu, kas vajadzīga saņēmēja darba programmas izpildei paredzētā darbības budžeta ieņēmumu un atbilstīgo izdevumu līdzsvarošanai, un nekādā gadījumā tā saņēmējam nenes peļņu pēc Finanšu regulas 109. panta 4. punkta un šo noteikumu 6.a panta piemērošanas. Dotācijas summu samazina atbilstīgi visiem pārpalikumiem.
   4.   Pamatojoties uz tādējādi noteikto dotācijas galīgo summu un iepriekš, atbilstoši dotācijas piešķiršanas lēmumam veikto maksājumu kopsummu, Prezidijs nosaka izmaksājamā atlikuma summu, kas ir vienāda ar summām, kuras saņēmējam vēl pienākas. Ja iepriekš izdarīto maksājumu kopējā summa pārsniedz galīgās dotācijas summu, ģenerālsekretārs vai viņa pilnvarota persona attiecībā uz pārsniegtajām summām izdod iekasēšanas rīkojumu.
   8. pants
   Dotācijas izmaksas atlikšana vai samazināšana
   Pēc ģenerālsekretāra priekšlikuma Prezidijs pārtrauc izmaksu un samazina dotāciju, un atbilstošos gadījumos atsauc lēmumu par dotācijas piešķiršanu, kā arī var prasīt proporcionālu atmaksu:

               a)

               ja dotāciju izmanto, lai segtu izdevumus, kas nav atļauti saskaņā ar Regulu (EK) Nr. 2004/2003;

               b)

               ja nav iesniegts paziņojums saskaņā ar Regulas (EK) Nr. 2004/2003 4. panta 3. punktu;

               c)

               ja nav ievēroti nosacījumi un netiek pildīti pienākumi, kas noteikti attiecīgi Regulas Nr. 2004/2003 3. un 6. pantā;

               d)

               ja ir iestājies kāds no apstākļiem, kas minēts Finanšu regulas 93. vai 94. pantā.

         Pirms lēmuma pieņemšanas Prezidijs dod iespēju saņēmējam sniegt paskaidrojumus par konstatētajiem pārkāpumiem.
   9. pants
   Atgūšana
   1.   Ja saņēmējam summas ir izmaksātas nepareizi vai ja ir pamats piemērot iekasēšanas procedūru saskaņā ar dotācijas piešķiršanas lēmuma noteikumiem, saņēmējs atmaksā Parlamentam attiecīgās summas atbilstoši Parlamenta noteiktajiem nosacījumiem un termiņiem.
   2.   Ja saņēmējs Parlamenta noteiktajā termiņā šīs summas nav atmaksājis, Parlaments piemēro nokavētajam maksājumam soda procentus atbilstoši dotāciju piešķiršanas lēmuma II.13.3. punktā noteiktajai likmei. Soda procenti attiecas uz laiku, kas pagājis no dienas, kad bija noteikts maksājuma termiņš, šo dienu neieskaitot, līdz dienai, kad Parlaments ir saņēmis visu tam pienākošos summu, šo dienu ieskaitot.
   10. pants
   Kontroles un revīzijas
   1.   Regulas (EK) Nr. 2004/2003 5. panta 1. punktā noteikto regulāro pārbaudi veic ģenerālsekretārs.
   2.   Saņēmējs iesniedz sīku prasīto informāciju Parlamentam vai jebkurai citai Parlamenta pilnvarotai ārējai struktūrai, lai Parlaments varētu pārliecināties par darba programmas un dotācijas piešķiršanas lēmuma noteikumu pienācīgu izpildi.
   3.   Saņēmējs piecu gadu laikā no dienas, kad ir samaksāta pienākošos summu atlikusī daļa, kas minēta dotācijas piešķiršanas lēmuma I.4. pantā, nodrošina Parlamenta piekļuvi visiem dokumentu oriģināliem, jo īpaši grāmatvedības, bankas un nodokļu dokumentu oriģināliem, vai pienācīgi pamatotos ārkārtas gadījumos dokumentu apliecinātām kopijām saistībā ar dotācijas piešķiršanas lēmumu.
   4.   Saņēmējs palīdz Parlamentam tieši ar tā darbinieku vai ar jebkuras citas šim nolūkam pilnvarotas ārējas struktūras starpniecību veikt piešķirtās dotācijas izlietojuma revīziju. Šīs revīzijas var veikt visā dotācijas piešķiršanas lēmuma darbības laikā līdz atlikuma maksājumam, kā arī piecu gadu laikā no dienas, kad šis maksājums ir veikts. Atbilstošos gadījumos šo revīziju rezultāti ir pamats, lai Prezidijs pieņemtu lēmumu par iekasēšanu.
   5.   Lēmumā par dotācijas piešķiršanu nepārprotami ir paredzēts, ka Eiropas Parlamentam un Revīzijas palātai ir tiesības veikt grāmatvedības dokumentācijas revīziju uz vietas tam saņēmējam, kurš ieguvis dotāciju no Eiropas Savienības vispārējā budžeta.

      Ex-post pārbaudes veic kredītrīkotājs, kas minēts Eiropas Parlamenta 2010. gada 5. maija lēmuma par Eiropas Savienības 2008. finanšu gada vispārējā budžeta izpildes apstiprināšanu, I iedaļa – Eiropas Parlaments, 107. un 115. punktā.
   6.   Saskaņā ar Eiropas Parlamenta un Padomes (EK) 1999. gada 25. maija Regulu Nr. 1073/1999 par Eiropas biroja krāpšanas apkarošanai (OLAF) veiktajām pārbaudēm (5) arī šis birojs var veikt kontroli un pārbaudes uz vietas saskaņā ar procedūrām, kas noteiktas Kopienas tiesību aktos Eiropas Kopienu finansiālo interešu aizsardzībai pret krāpšanu un citiem pārkāpumiem. Atbilstošos gadījumos šo pārbaužu rezultāti ir pamats, lai Prezidijs pieņemtu lēmumu par iekasēšanu.
   11. pants
   Tehniskā palīdzība
   1.   Pēc ģenerālsekretāra priekšlikuma Prezidijs var piešķirt partijām tehnisko palīdzību saskaņā ar Prezidija 2000. gada 14. marta lēmumu, kas nosaka noteikumus, saskaņā ar kuriem Eiropas Parlamenta telpas var lietot ārēji lietotāji, kā arī jebkuru citu tehnisku palīdzību saskaņā ar vēlāk pieņemtiem noteikumiem. Prezidijs var pilnvarot ģenerālsekretāru pieņemt noteikta veida lēmumus saistībā ar tehniskās palīdzības piešķiršanu.
   Šajā nolūkā un piemērojot 1. panta 2. punktu, politiskos fondus pielīdzina politiskajām partijām.
   2.   Katru gadu trīs mēnešu laikā pēc finanšu gada beigām ģenerālsekretārs iesniedz Prezidijam sīki izstrādātu ziņojumu par tehnisko palīdzību, ko Eiropas Parlaments sniedzis katrai partijai. Pēc tam ziņojumu publicē Parlamenta tīmekļa vietnē.
   11.a pants
   Noteikumi par vēlēšanu kampaņām
   Laikus pirms Eiropas Parlamenta 2009. gada vēlēšanām Prezidijs var pieņemt noteikumus par to izdevumu atbilstību, kurus partijas paredzējušas kampaņām, ko tās veikušas saistībā ar Eiropas Parlamenta vēlēšanām.
   12. pants
   Publiskums
   1.   Eiropas Parlaments savā tīmekļa vietnē nākamā finanšu gada pirmo sešu mēnešu laikā publicē vismaz to informāciju, kas minēta Regulas (EK) Nr. 2004/2003 9.a pantā un Regulas (EK) Nr. 2342/2002 169. pantā.
   2.   Saņēmējs līdz 30. septembrim nākamajā gadā pēc attiecīgā finanšu gada savā tīmekļa vietnē vai, ja tam tādas nav, atbilstošā plašsaziņas līdzeklī publicē vismaz to informāciju, kas norādīta Regulas (EK) Nr. 2004/2003 6. panta 1. punktā.
   13. pants
   Tiesības griezties tiesā
   Par lēmumiem, kas pieņemti atbilstoši šiem noteikumiem, var griezties Eiropas Kopienu Tiesā un Eiropas Kopienu Pirmās instances tiesā saskaņā ar Līgumā paredzētajiem noteikumiem.
   14. pants
   Pārejas noteikumi 2008. finanšu gadam
   1.   Eiropas Parlaments cik drīz vien iespējams pēc šo noteikumu grozījumu pieņemšanas 2008. gada 18. februārī paziņo attiecīgajām pusēm 2. pantā minēto informāciju attiecībā uz iesaistītajiem fondiem.
   2.   Ja partija, pamatojoties uz pārlabojumiem, kas ieviesti ar Regulas (EK) Nr. 2004/2003 grozījumu vai ar šiem noteikumiem, iesniedz papildu pieteikumu Regulas (EK) Nr. 1524/2007 2. panta nozīmē,

               a)

               par pašu finansējumu: deleģētais kredītrīkotājs ir pilnvarots parakstīt attiecīgo grozīto dotācijas nolīgumu bez Prezidija papildu lēmuma;

               b)

               par fonda finansējumu: šo noteikumu 3. panta 1. punktā un 4. panta 2. punktā noteiktos datumus „1. novembris” un „1. februāris” aizstāja ar datumiem „28. marts” un „28. jūnijs”.

         15. pants
   Noteikumu pārskatīšana
   Līdz 2010. gada 30. septembrim Eiropas Parlamenta ģenerālsekretārs Prezidijam iesniedz ziņojumu par šo noteikumu piemērošanu. Ziņojumā vajadzības gadījumā norāda grozījumu priekšlikumus, kas jāveic šajos noteikumos un Eiropas līmeņa politisko partiju finansēšanas kārtībā, kas noteikta Regulā (EK) Nr. 2004/2003.
   16. pants
   Stāšanās spēkā
   Prezidija 2011. gada 2. februārī pieņemtos grozījumus piemēro, sākot ar 2012. gada dotāciju piešķiršanas procedūru. Tos publicē Eiropas Savienības Oficiālā Vēstnesī un Eiropas Parlamenta tīmekļa vietnē.

      (1)  Grozīts ar Prezidija 2006. gada 1. februāra, 2008. gada 18. februāra un 2011. gada 2. februāra lēmumu. Šī publikācija ir konsolidētā versija Prezidija 2004. gada 29. marta lēmumam, kurā jaunākie grozījumi izdarīti ar Prezidija 2011. gada 2. februāra lēmumu.

      (2)  OV L 297, 15.11.2003., 1. lpp.

      (3)  OV L 248, 16.9.2002., 1. lpp.

      (4)  OV L 357, 31.12.2002., 1. lpp.

      (5)  OV L 136, 31.5.1999., 1. lpp.

      1. PIELIKUMS

      2.a PIELIKUMS

         (PARTIJA)

         PIELIKUMS

            Paredzamā darbības budžeta sadalījums

                        Izdevumi

                     Atbilstīgie izdevumi

                     Budžets

                     Faktiski

                        A.1.   Personāla izdevumi

                                 1.

                                 Algas

                                 2.

                                 Iemaksas

                                 3.

                                 Profesionālā apmācība

                                 4.

                                 Darbinieku komandējumu izdevumi

                                 5.

                                 Citi personāla izdevumi

                        A.2.   Infrastruktūras un darbības izdevumi

                                 1.

                                 Īre, komunālie maksājumi un uzturēšanas izdevumi

                                 2.

                                 Izdevumi par iekārtu uzstādīšanu, darbību un uzturēšanu

                                 3.

                                 Kustamā un nekustamā īpašuma amortizācijas izdevumi

                                 4.

                                 Kancelejas preces un biroja piederumi

                                 5.

                                 Pasts un telekomunikācijas

                                 6.

                                 Izdevumi par drukāšanu, tulkošanu un pārpublicēšanu

                                 7.

                                 Citi infrastruktūras izdevumi

                        A.3.   Administratīvie izdevumi

                                 1.

                                 Izdevumi par dokumentāciju (avīzes, preses aģentūras, datu bāzes)

                                 2.

                                 Izdevumi par pētījumiem un zinātnisko izpēti

                                 3.

                                 Juridiskie izdevumi

                                 4.

                                 Izdevumi par grāmatvedību un revīziju

                                 5.

                                 Atbalsts saistītajām organizācijām un dotācijas trešām personām

                                 6.

                                 Dažādi administratīvie izdevumi

                        A.4.   Sanāksmju un reprezentācijas izdevumi

                                 1.

                                 Sanāksmju izdevumi

                                 2.

                                 Piedalīšanās semināros un konferencēs

                                 3.

                                 Reprezentācijas izdevumi

                                 4.

                                 Izdevumi saistībā ar ielūgumiem

                                 5.

                                 Citi ar sanāksmēm saistīti izdevumi

                        A.5.   Informācijas un publicitātes izdevumi

                                 1.

                                 Izdevumi par publikācijām

                                 2.

                                 Tīmekļa vietņu izveidošana un uzturēšana

                                 3.

                                 Reklāmas izdevumi

                                 4.

                                 Izdales līdzekļi (reklāmas suvenīri)

                                 5.

                                 Semināri un izstādes

                                 6.

                                 Vēlēšanu kampaņas (1)

                                 7.

                                 Citi ar informāciju saistīti izdevumi

                                    A.6.

                                 Izdevumi saistībā ar ieguldījumiem natūrā

                                    A.7.

                                 Piešķīrums uzkrājumam, kas paredzēts N+1 finanšu gada pirmajā ceturksnī radušos atbilstīgo izdevumu segšanai
                                  (1)

                                 A.

                                 KOPĀ ATBILSTĪGIE IZDEVUMI

                        B.1.   Neatbilstīgie izdevumi

                                 1.

                                 Piešķīrumi citiem uzkrājumiem

                                 2.

                                 Finansiālās izmaksas

                                 3.

                                 Zaudējumi darījumos ar valūtu

                                 4.

                                 Šaubīgi trešo personu parādi

                                 5.

                                 Citi (precizēt)

                                 B.

                                 KOPĀ NEATBILSTĪGIE IZDEVUMI

                                 C.

                                 KOPĀ IZDEVUMI

                        Ieņēmumi

                     Budžets

                     Faktiski

                                 D.1.

                                 Tā uzkrājuma likvidācija, kas paredzēts N finanšu gada pirmajā ceturksnī radušos atbilstīgo izdevumu segšanai (1)

                                 D.2.

                                 Eiropas Parlamenta dotācija

                                 D.3.

                                 Biedru nauda

                                 3.1.

                                 no dalībpartijām

                                 3.2.

                                 no individuālajiem biedriem

                                 D.4.

                                 Ziedojumi

                                 4.1.

                                 lielāki par 500 EUR

                                 4.2.

                                 mazāki par 500 EUR

                                 D.5.

                                 Citi pašu resursi (atbilstīgo izdevumu segšanai) (uzskaitīt)

                                 D.6.

                                 Ieguldījumi natūrā

                                 D.

                                 IEŅĒMUMI (atbilstīgo izdevumu segšanai)

                                 E.1.

                                 Citi papildu pašu resursi (neatbilstīgo izdevumu segšanai) (jāuzskaita)

                                 E.

                                 IEŅĒMUMI (neatbilstīgo izdevumu segšanai)

                                 F.

                                 KOPĀ IEŅĒMUMI

                                 G.

                                 Peļņa/zaudējumi (F-C)

                                 H.1.

                                 Pašu resursu piešķīrums īpašajam rezerves kontam (1)

                                 H.

                                 Peļņa/zaudējumi, lai pārbaudītu atbilstību bezpeļņas noteikumam (G-H.1.) (1)

            (1)  Nepiemēro Eiropas līmeņa politiskajiem fondiem.

      2.B PIELIKUMS

         FONDS

         PIELIKUMS

            Paredzamā darbības budžeta sadalījums

                        Izdevumi

                     Atbilstīgie izdevumi

                     Budžets

                     Faktiski

                        A.1.   Personāla izdevumi

                                 1.

                                 Algas

                                 2.

                                 Iemaksas

                                 3.

                                 Profesionālā apmācība

                                 4.

                                 Darbinieku komandējumu izdevumi

                                 5.

                                 Citi personāla izdevumi

                        A.2.   Infrastruktūras un darbības izdevumi

                                 1.

                                 Īre, komunālie maksājumi un uzturēšanas izdevumi

                                 2.

                                 Izdevumi par iekārtu uzstādīšanu, darbību un uzturēšanu

                                 3.

                                 Kustamā un nekustamā īpašuma amortizācijas izdevumi

                                 4.

                                 Kancelejas preces un biroja piederumi

                                 5.

                                 Pasts un telekomunikācijas

                                 6.

                                 Izdevumi par drukāšanu, tulkošanu un pārpublicēšanu

                                 7.

                                 Citi infrastruktūras izdevumi

                        A.3.   Administratīvie izdevumi

                                 1.

                                 Izdevumi par dokumentāciju (avīzes, preses aģentūras, datu bāzes)

                                 2.

                                 Izdevumi par pētījumiem un zinātnisko izpēti

                                 3.

                                 Juridiskie izdevumi

                                 4.

                                 Izdevumi par grāmatvedību un revīziju

                                 5.

                                 Atbalsts saistītajām organizācijām un dotācijas trešām personām

                                 6.

                                 Dažādi administratīvie izdevumi

                        A.4.   Sanāksmju un reprezentācijas izdevumi

                                 1.

                                 Sanāksmju izdevumi

                                 2.

                                 Piedalīšanās semināros un konferencēs

                                 3.

                                 Reprezentācijas izdevumi

                                 4.

                                 Izdevumi saistībā ar ielūgumiem

                                 5.

                                 Citi ar sanāksmēm saistīti izdevumi

                        A.5.   Informācijas un publicitātes izdevumi

                                 1.

                                 Izdevumi par publikācijām

                                 2.

                                 Tīmekļa vietņu izveidošana un uzturēšana

                                 3.

                                 Reklāmas izdevumi

                                 4.

                                 Izdales līdzekļi (reklāmas suvenīri)

                                 5.

                                 Semināri un izstādes

                                 6.

                                 Vēlēšanu kampaņas (1)

                                 7.

                                 Citi ar informāciju saistīti izdevumi

                                    A.6.

                                 Izdevumi saistībā ar ieguldījumiem natūrā

                                    A.7.

                                 Piešķīrums uzkrājumam, kas paredzēts N+1 finanšu gada pirmajā ceturksnī radušos atbilstīgo izdevumu segšanai
                                  (1)

                                 A.

                                 KOPĀ ATBILSTĪGIE IZDEVUMI

                        B.1.   Neatbilstīgie izdevumi

                                 1.

                                 Piešķīrumi citiem uzkrājumiem

                                 2.

                                 Finansiālās izmaksas

                                 3.

                                 Zaudējumi darījumos ar valūtu

                                 4.

                                 Šaubīgi trešo personu parādi

                                 5.

                                 Citi (precizēt)

                                 B.

                                 KOPĀ NEATBILSTĪGIE IZDEVUMI

                                 C.

                                 KOPĀ IZDEVUMI

                        Ieņēmumi

                     Budžets

                     Faktiski

                                 D.1.

                                 Tā uzkrājuma likvidācija, kas paredzēts N finanšu gada pirmajā ceturksnī radušos atbilstīgo izdevumu segšanai (1)

                                 D.2.

                                 Eiropas Parlamenta dotācija

                                 D.3.

                                 Biedru nauda

                                 3.1.

                                 no dalībpartijām

                                 3.2.

                                 no individuālajiem biedriem

                                 D.4.

                                 Ziedojumi

                                 4.1.

                                 lielāki par 500 EUR

                                 4.2.

                                 mazāki par 500 EUR

                                 D.5.

                                 Citi pašu resursi (atbilstīgo izdevumu segšanai) (uzskaitīt)

                                 D.6.

                                 Ieguldījumi natūrā

                                 D.

                                 IEŅĒMUMI (atbilstīgo izdevumu segšanai)

                                 E.1.

                                 Citi papildu pašu resursi (neatbilstīgo izdevumu segšanai) (jāuzskaita)

                                 E.

                                 IEŅĒMUMI (neatbilstīgo izdevumu segšanai)

                                 F.

                                 KOPĀ IEŅĒMUMI

                                 G.

                                 Peļņa/zaudējumi (F-C)

                                 H.1.

                                 Pašu resursu piešķīrums īpašajam rezerves kontam (1)

                                 H.

                                 Peļņa/zaudējumi, lai pārbaudītu atbilstību bezpeļņas noteikumam (G-H.1.) (1)

            (1)  Nepiemēro Eiropas līmeņa politiskajiem fondiem.


title: Padomes Lēmums (1996. gada 26. februāris) par konvencijas par Alpu aizsardzību (Alpu konvencija) slēgšanu

text:
Svarīgs juridisks paziņojums

|

31996D0191

Oficiālais Vēstnesis L 061 , 12/03/1996 Lpp. 0031 - 0031

		Padomes Lēmums(1996. gada 26. februāris)par konvencijas par Alpu aizsardzību (Alpu konvencija) slēgšanu(96/191/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 130.s panta 1. punktu saistībā ar 228. panta 2. punktu un 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā Komisija Kopienas vārdā ir iesaistījusies sarunās, kuru mērķis ir Konvencijas par Alpu aizsardzību (Alpu konvencija) slēgšana; tā kā minētā konvencija Kopienas vārdā tika parakstīta 1991. gada 7. novembrī;tā kā konvencijas slēgšana ir daļa no Kopienas iesaistīšanās ar vides aizsardzību saistītajās starptautiskajās darbībās, kas ieteiktas Padomes 1992. gada 16. decembra rezolūcijā par Eiropas Kopienu piekto rīcības programmu vides jomā;tā kā Alpu aizsardzība ir svarīga problēma visām dalībvalstīm ekonomikas, sociālo un ekoloģisko problēmu pārrobežu rakstura dēļ Alpu teritorijā;tā kā tādēļ Kopienai jāapstiprina minētā konvencija;tā kā, lai atļautu ātru minētās konvencijas spēkā stāšanos, ir nepieciešams, lai dalībvalstis, kas ir parakstījušas šo Konvenciju, cik iespējams drīz pabeigtu ratifikācijas, pieņemšanas un apstiprināšanas procedūras, kas attiecas uz minēto konvenciju, lai dotu iespēju Kopienai un minētajām dalībvalstīm deponēt ratifikācijas, pieņemšanas un apstiprināšanas instrumentus,IR PIEŅĒMUSI ŠO LĒMUMU.1. pantsAr šo Eiropas Kopienas vārdā tiek apstiprināta Konvencija par Alpu aizsardzību (Alpu konvencija).Konvencijas teksts ir pievienots šim lēmumam.2. pantsAr šo Padomes priekšsēdētājs ir pilnvarots iecelt personu (–as), kam Kopienas vārdā piešķirtas pilnvaras deponēt apstiprināšanas instrumentu Austrijas Republikai saskaņā ar konvencijas 12. pantu.Briselē, 1996. gada 26. februārīPadomes vārdā —priekšsēdētājsW. Lucchetti[1] OV Nr. C 278, 5.10.1994., 8. lpp.[2] OV Nr. C 18, 23.1.1995., 426. lpp.[3] OV Nr. C 110, 2.5.1995., 1. lpp.--------------------------------------------------


title: 2014/836/ES: Padomes Lēmums ( 2014. gada 27. novembris ), ar ko nosaka nepieciešamus, izrietošus pasākumus un pārejas pasākumus saistībā ar to, ka Lielbritānijas un Ziemeļīrijas Apvienotā Karaliste pārtrauc piemērot konkrētus, pirms Lisabonas līguma stāšanās spēkā pieņemtus Savienības tiesību aktus par policijas un tiesu iestāžu sadarbību krimināllietās

text:
               28.11.2014

               LV

               Eiropas Savienības Oficiālais Vēstnesis

               L 343/11

         PADOMES LĒMUMS
   (2014. gada 27. novembris),
   ar ko nosaka nepieciešamus, izrietošus pasākumus un pārejas pasākumus saistībā ar to, ka Lielbritānijas un Ziemeļīrijas Apvienotā Karaliste pārtrauc piemērot konkrētus, pirms Lisabonas līguma stāšanās spēkā pieņemtus Savienības tiesību aktus par policijas un tiesu iestāžu sadarbību krimināllietās

      (2014/836/ES)

   EIROPAS SAVIENĪBAS PADOME,
   ņemot vērā Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumu pievienoto protokolu (Nr. 36) par pārejas noteikumiem (turpmāk “protokols (Nr. 36)”) un jo īpaši tā 10. panta 4. punkta otro daļu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar protokolu (Nr. 36) Apvienotajai Karalistei līdz 2014. gada 31. maijam bija iespēja paziņot Padomei, ka tā neatzīst ar Lisabonas līgumu ieviestās Komisijas un Tiesas pilnvaras attiecībā uz Savienības tiesību aktiem par policijas un tiesu iestāžu sadarbību krimināllietās, kuri tika pieņemti pirms Lisabonas līguma stāšanās spēkā.

               (2)

               2013. gada 24. jūlija vēstulē Padomes priekšsēdētājam Apvienotā Karaliste ir paziņojusi Padomei, ka tā neatzīst ar Lisabonas līgumu ieviestās Komisijas un Tiesas pilnvaras policijas un tiesu iestāžu sadarbības krimināllietās jomā. Līdz ar to ar 2014. gada 1. decembri tiek pārtraukta attiecīgo tiesību aktu par policijas un tiesu iestāžu sadarbību krimināllietās piemērošana attiecībā uz Apvienoto Karalisti.

               (3)

               Apvienotā Karaliste ir tiesīga paziņot par savu vēlmi piedalīties to tiesību aktu piemērošanā, kuru piemērošana attiecībā uz to ir pārtraukta.

               (4)

               Apvienotā Karaliste ir paziņojusi savu nodomu paziņot vēlmi piedalīties dažu minēto tiesību aktu piemērošanā.

               (5)

               Saskaņā ar protokola (Nr. 36) 10. panta 4. punkta otro daļu Padomei pēc Komisijas priekšlikuma būtu jānosaka nepieciešamie, izrietošie pasākumi un pārejas pasākumi. Padome, pamatojoties uz 10. panta 4. punkta trešo daļu, var arī noteikt, ka Apvienotā Karaliste uzņemas tiešas finansiālās sekas, kas nenovēršami iestājas līdz ar to, ka tā pārtrauc dalību šo tiesību aktu piemērošanā.

               (6)

               Būtu jānovērš tādu aktu īstenošanas un piemērošanas kavēšana, kuru piemērošanu Apvienotā Karaliste ir nodomājusi atsākt. Ierobežotā pārejas laikā – līdz stājas spēkā Padomes un Komisijas lēmumi, ar kuriem tiek apstiprināta Apvienotās Karalistes dalība, – šiem aktiem joprojām vajadzētu būt piemērojamiem attiecībā uz Apvienoto Karalisti.

               (7)

               Tā kā Apvienotā Karaliste nav paziņojusi Padomei savu vēlmi piedalīties Padomes Lēmumu 2008/615/TI (1) un 2008/616/TI (2) un Padomes Pamatlēmuma 2009/905/TI (3) (turpmāk “Prīmes lēmumi”) piemērošanā, 2014. gada 1. decembrī tiek pārtraukta to piemērošana attiecībā uz Apvienoto Karalisti. Līdz ar to, ka tiek pārtraukta to piemērošana, līdz dienai, kad Apvienotā Karaliste no jauna piedalīsies to piemērošanā, tai būtu jāliedz piekļuve (tiesībaizsardzības nolūkos) Eurodac datubāzei, kas izveidota saskaņā ar Eiropas Parlamenta un Padomes Regulu (ES) Nr. 603/2013 (4).

               (8)

               Tomēr, ņemot vērā to, ka Prīmes lēmumi ir praktiskā un operatīvā ziņā nozīmīgi Savienības sabiedriskajai drošībai un, konkrētāk, tiesībaizsardzībai un noziedzīgu nodarījumu novēršanai, atklāšanai un izmeklēšanai, Apvienotajai Karalistei, intensīvi apspriežoties ar operatīvajiem partneriem Apvienotajā Karalistē, dalībvalstīm, Komisiju, Europolu un Eurojust, būtu jāsagatavo pilnīgs īstenošanas ekonomiskais pamatojums un ietekmes novērtējums, lai izvērtētu, kāda labvēlīga ietekme un praktisks guvums būtu tam, ja Apvienotā Karaliste no jauna piedalītos Prīmes lēmumu piemērošanā, un kādi nepieciešamie pasākumi tai būtu jāveic, un rezultāti ir jāpublicē līdz 2015. gada 30. septembrim.

               (9)

               Ja minētā īstenošanas ekonomiskā pamatojuma un ietekmes novērtējuma rezultāti būs pozitīvi, Apvienotajai Karalistei līdz 2015. gada 31. decembrim būtu jānolemj, vai tā nākamo četru nedēļu laikā saskaņā ar protokola (Nr. 36) 10. panta 5. punktu paziņos Padomei savu vēlmi turpmāk piedalīties Prīmes lēmumu piemērošanā. Apvienotā Karaliste ir norādījusi, ka pirms šāda lēmuma pieņemšanas būs nepieciešams apstiprinošs balsojums tās parlamentā.

               (10)

               Noteikumi par finansiālajām sekām, kas iestājas līdz ar to, ka tiek pārtraukta Apvienotās Karalistes dalība Prīmes lēmumu piemērošanā, tiks izklāstīti Padomes Lēmumā 2014/837/ES (5).

               (11)

               Saskaņā ar protokola (Nr. 36) 10. panta 4. punkta otro daļu Apvienotā Karaliste šā lēmuma pieņemšanā nepiedalās, taču lēmums tai ir saistošs,

         IR PIEŅĒMUSI ŠO LĒMUMU.
   1. pants
   Pielikumā minētos aktus attiecībā uz Apvienoto Karalisti turpina piemērot līdz 2014. gada 7. decembrim.
   2. pants
   1.   Desmit dienu laikā no 2014. gada 30. novembra Apvienotā Karaliste sāk gatavot pilnīgu īstenošanas ekonomisko pamatojumu un ietekmes novērtējumu, lai izvērtētu, kāda labvēlīga ietekme un praktisks guvums būtu tam, ja Apvienotā Karaliste no jauna piedalītos Prīmes lēmumu piemērošanā, un kādi nepieciešami pasākumi tai būtu jāveic.
   Šajā nolūkā tā intensīvi apspriežas ar operatīvajiem partneriem Apvienotajā Karalistē, pārējām dalībvalstīm, Komisiju, Europolu un Eurojust.
   2.   Līdz 2015. gada 30. septembrim Apvienotā Karaliste publicē 1. punktā minētā īstenošanas ekonomiskā pamatojuma un ietekmes novērtējuma rezultātus.
   3.   Ja īstenošanas ekonomiskā pamatojuma un ietekmes novērtējuma rezultāti ir pozitīvi, Apvienotā Karaliste līdz 2015. gada 31. decembrim nolemj, vai tā saskaņā ar protokola (Nr. 36) 10. panta 5. punktu paziņos Padomei savu vēlmi piedalīties Prīmes lēmumu piemērošanā. Šādu paziņojumu tā sniedz četru nedēļu laikā pēc 2015. gada 31. decembra.
   3. pants
   Līdz dienai, kad stājas spēkā lēmums, kas apliecina, ka Apvienotā Karaliste piedalās Prīmes lēmumu piemērošanā, tai ir liegta piekļuve (tiesībaizsardzības nolūkos) Eurodac datubāzei, kas izveidota saskaņā ar Regulu (ES) Nr. 603/2013.
   4. pants
   Ja četru nedēļu laikā pēc 2015. gada 31. decembra Apvienotā Karaliste nav paziņojusi Padomei savu vēlmi piedalīties Prīmes lēmumu piemērošanā, Komisija iesniedz Eiropas Parlamentam un Padomei ziņojumu par ietekmi, kas izriet no tā, ka Apvienotā Karaliste nepiedalās minēto lēmumu piemērošanā.
   5. pants
   Šis lēmums stājas spēkā 2014. gada 30. novembrī.

      Briselē, 2014. gada 27. novembrī

            Padomes vārdā –

            priekšsēdētājs

         A. GIACOMELLI

      (1)  Padomes Lēmums 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (OV L 210, 6.8.2008., 1. lpp.).

      (2)  Padomes Lēmums 2008/616/TI (2008. gada 23. jūnijs) par to, kā īstenot Lēmumu 2008/615/TI par pārrobežu sadarbības pastiprināšanu, jo īpaši – apkarojot terorismu un pārrobežu noziedzību (OV L 210, 6.8.2008., 12. lpp.).

      (3)  Padomes Pamatlēmums 2009/905/TI (2009. gada 30. novembris) par tādu tiesu ekspertīžu pakalpojumu sniedzēju akreditāciju, kuri veic laboratoriju darbības (OV L 322, 9.12.2009., 14. lpp.).

      (4)  Eiropas Parlamenta un Padomes Regula (ES) Nr. 603/2013 (2013. gada 26. jūnijs) par pirkstu nospiedumu salīdzināšanas sistēmas Eurodac izveidi, lai efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos, un ar kuru groza Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (OV L 180, 29.6.2013., 1. lpp.).

      (5)  Padomes Lēmums 2014/837/ES (2014. gada 27. novembris), ar ko nosaka tiešas finansiālas sekas, kuras iestājas, kad Lielbritānijas un Ziemeļīrijas Apvienotā Karaliste pārtrauc piemērot konkrētus, pirms Lisabonas līguma stāšanās spēkā pieņemtus Savienības tiesību aktus par policijas un tiesu iestāžu sadarbību krimināllietās (skatīt šā Oficiālā Vēstneša 17. lpp.).

      PIELIKUMS
      1. PANTĀ MINĒTO AKTU SARAKSTS

                  1.

                  Konvencija, ar ko īsteno 1985. gada Šengenas Līgumu: 39. pants, 40. pants, 42. un 43. pants (ciktāl tie attiecas uz 40. pantu), 44. pants, 46. pants, 47. pants (izņemot 2. punkta c) apakšpunktu un 4. punktu), 54. līdz 58. pants, 59. pants, 61. līdz 69. pants, 71. pants, 72. pants, 126. pants līdz 130. pants (ciktāl tie attiecas uz Šengenas konvencijas pantiem, kuros Apvienotā Karaliste piedalās) un Nobeiguma akts – Deklarācija Nr. 3 (attiecībā uz 71. panta 2. punktu) (OV L 239, 22.9.2000., 19. lpp.)

                  2.

                  Padomes Lēmums 2000/586/TI (2000. gada 28. septembris), ar kuru paredz procedūru, lai grozītu 40. panta 4. un 5. punktu, 41. panta 7. punktu un 65. panta 2. punktu Konvencijā, ar ko īsteno 1985. gada 14. jūnija Šengenas Līgumu par kontroles pakāpenisku atcelšanu pie kopīgajām robežām (OV L 248, 3.10.2000., 1. lpp.)

                  3.

                  Padomes Lēmums 2003/725/TI (2003. gada 2. oktobris), ar kuru groza 40. panta 1. un 7. punktu Konvencijā, ar ko īsteno Šengenas Līgumu par pakāpenisku kontroles atcelšanu pie kopīgām robežām (OV L 260, 11.10.2003., 37. lpp.)

                  4.

                  Padomes Vienotā rīcība 97/827/TI (1997. gada 5. decembris), ar ko izveido mehānismu, lai izvērtētu starptautisko saistību cīņai pret organizēto noziedzību piemērošanu un īstenošanu valsts līmenī (OV L 344, 15.12.1997., 7. lpp.)

                  5.

                  Padomes Akts (1997. gada 18. decembris), ar ko, pamatojoties uz K3. pantu Līgumā par Eiropas Savienību, izstrādā Konvenciju par savstarpēju palīdzību un sadarbību muitas pārvalžu starpā (OV C 24, 23.1.1998., 1. lpp.)

                  6.

                  Padomes Vienotā rīcība 98/700/TI (1998. gada 3. decembris), pieņemta, pamatojoties uz K3. pantu Līgumā par Eiropas Savienību, par Eiropas attēlu arhivēšanas sistēmas (FADO) izveidošanu (OV L 333, 9.12.1998., 4. lpp.)

                  7.

                  Padomes Lēmums 2000/375/TI (2000. gada 29. maijs) par to, kā apkarot bērnu pornogrāfiju interneta tīklā (OV L 138, 9.6.2000., 1. lpp.)

                  8.

                  Padomes Lēmums 2000/641/TI (2000. gada 17. oktobris), ar ko izveido sekretariātu apvienotajām datu aizsardzības uzraudzības iestādēm, kuras izveidotas ar Konvenciju par Eiropas Policijas biroja izveidi (Eiropola Konvenciju), Konvenciju par informācijas tehnoloģijas izmantošanu muitas vajadzībām un Konvenciju, ar ko īsteno Šengenas Līgumu par kontroles pakāpenisku atcelšanu pie kopīgajām robežām (Šengenas Konvenciju) (OV L 271, 24.10.2000., 1. lpp.)

                  9.

                  Padomes Lēmums 2000/642/TI (2000. gada 17. oktobris) par sadarbības pasākumiem starp dalībvalstu finanšu ziņu vākšanas vienībām attiecībā uz informācijas apmaiņu (OV L 271, 24.10.2000., 4. lpp.)

                  10.

                  Padomes Lēmums 2002/187/TI (2002. gada 28. februāris), ar ko izveido Eurojust, lai pastiprinātu cīņu pret smagiem noziegumiem (OV L 63, 6.3.2002., 1. lpp.)

                  11.

                  Padomes Lēmums 2003/659/TI (2003. gada 18. jūnijs), ar kuru groza Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (OV L 245, 29.9.2003., 44. lpp.)

                  12.

                  Padomes Lēmums 2009/426/TI (2008. gada 16. decembris) par Eurojust stiprināšanu un ar kuru groza Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (OV L 138, 4.6.2009., 14. lpp.)

                  13.

                  Padomes Lēmums 2002/348/TI (2002. gada 25. aprīlis) par drošību starptautiska mēroga futbola sacensību laikā (OV L 121, 8.5.2002., 1. lpp.)

                  14.

                  Padomes Lēmums 2007/412/TI (2007. gada 12. jūnijs), ar ko groza Lēmumu 2002/348/TI par drošību starptautiska mēroga futbola sacensību laikā (OV L 155, 15.6.2007., 76. lpp.)

                  15.

                  Padomes Pamatlēmums 2002/465/TI (2002. gada 13. jūnijs) par kopējām izmeklēšanas grupām (OV L 162, 20.6.2002., 1. lpp.)

                  16.

                  Padomes Pamatlēmums 2002/584/TI (2002. gada 13. jūnijs) par Eiropas apcietināšanas orderi un par nodošanas procedūrām starp dalībvalstīm (OV L 190, 18.7.2002., 1. lpp.)

                  17.

                  Padomes Pamatlēmums 2009/299/TI (2009. gada 26. februāris), ar ko groza Pamatlēmumus 2002/584/TI, 2005/214/TI, 2006/783/TI, 2008/909/TI un 2008/947/TI, tādējādi stiprinot personu procesuālās tiesības un veicinot savstarpējas atzīšanas principa piemērošanu attiecībā uz aizmuguriskiem nolēmumiem (OV L 81, 27.3.2009., 24. lpp.)

                  18.

                  Padomes Pamatlēmums 2005/214/TI (2005. gada 24. februāris) par savstarpējas atzīšanas principa piemērošanu attiecībā uz finansiālām sankcijām (OV L 76, 22.3.2005., 16. lpp.)

                              —

                              Padomes Pamatlēmums 2009/299/TI (2009. gada 26. februāris), ar ko groza Pamatlēmumus 2002/584/TI, 2005/214/TI, 2006/783/TI, 2008/909/TI un 2008/947/TI, tādējādi stiprinot personu procesuālās tiesības un veicinot savstarpējas atzīšanas principa piemērošanu attiecībā uz aizmuguriskiem nolēmumiem (OV L 81, 27.3.2009., 24. lpp.)

                  19.

                  Padomes Pamatlēmums 2006/783/TI (2006. gada 6. oktobris) par savstarpējas atzīšanas principa piemērošanu konfiskācijas rīkojumiem (OV L 328, 24.11.2006., 59. lpp.)

                              —

                              Padomes Pamatlēmums 2009/299/TI (2009. gada 26. februāris), ar ko groza Pamatlēmumus 2002/584/TI, 2005/214/TI, 2006/783/TI, 2008/909/TI un 2008/947/TI, tādējādi stiprinot personu procesuālās tiesības un veicinot savstarpējas atzīšanas principa piemērošanu attiecībā uz aizmuguriskiem nolēmumiem (OV L 81, 27.3.2009., 24. lpp.)

                  20.

                  Padomes Pamatlēmums 2006/960/TI (2006. gada 18. decembris) par Eiropas Savienības dalībvalstu tiesībaizsardzības iestāžu informācijas un izlūkdatu apmaiņas vienkāršošanu (OV L 386, 29.12.2006., 89. lpp.)

                  21.

                  Komisijas Lēmums 2007/171/EK (2007. gada 16. marts) par prasību noteikšanu Šengenas Informācijas sistēmas II tīklam (3. pīlārs) (OV L 79, 20.3.2007., 29. lpp.)

                  22.

                  Padomes Lēmums 2007/533/TI (2007. gada 12. jūnijs) par otrās paaudzes Šengenas Informācijas sistēmas (SIS II) izveidi, darbību un izmantošanu (OV L 205, 7.8.2007., 63. lpp.)

                  23.

                  Padomes Lēmums 2007/845/TI (2007. gada 6. decembris) attiecībā uz sadarbību starp dalībvalstu līdzekļu atguves dienestiem noziedzīgi iegūtu līdzekļu vai citu īpašumu meklēšanas un identificēšanas jomā (OV L 332, 18.12.2007., 103. lpp.)

                  24.

                  Padomes Pamatlēmums 2008/977/TI (2008. gada 27. novembris) par tādu personas datu aizsardzību, ko apstrādā, policijas un tiesu iestādēm sadarbojoties krimināllietās (OV L 350, 30.12.2008., 60. lpp.)

                  25.

                  Padomes Pamatlēmums 2008/675/TI (2008. gada 24. jūlijs) par Eiropas Savienības dalībvalstīs pieņemtu spriedumu ņemšanu vērā jaunā kriminālprocesā (OV L 220, 15.8.2008., 32. lpp.)

                  26.

                  Padomes Pamatlēmums 2008/909/TI (2008. gada 27. novembris) par savstarpējas atzīšanas principa piemērošanu attiecībā uz spriedumiem krimināllietās, ar kuriem piespriesti brīvības atņemšanas sodi vai ar brīvības atņemšanu saistīti pasākumi, lai tos izpildītu Eiropas Savienībā (OV L 327, 5.12.2008., 27. lpp.)

                              —

                              Padomes Pamatlēmums 2009/299/TI (2009. gada 26. februāris), ar ko groza Pamatlēmumus 2002/584/TI, 2005/214/TI, 2006/783/TI, 2008/909/TI un 2008/947/TI, tādējādi stiprinot personu procesuālās tiesības un veicinot savstarpējas atzīšanas principa piemērošanu attiecībā uz aizmuguriskiem nolēmumiem (OV L 81, 27.3.2009., 24. lpp.)

                  27.

                  Padomes Lēmums 2008/976/TI (2008. gada 16. decembris) par Eiropas Tiesiskās sadarbības tīklu (OV L 348, 24.12.2008., 130. lpp.)

                  28.

                  Padomes Pamatlēmums 2009/315/TI (2009. gada 26. februāris) par organizatoriskiem pasākumiem un saturu no sodāmības reģistra iegūtas informācijas apmaiņai starp dalībvalstīm (OV L 93, 7.4.2009., 23. lpp.)

                  29.

                  Padomes Lēmums 2009/316/TI (2009. gada 6. aprīlis) par Eiropas Sodāmības reģistru informācijas sistēmas (ECRIS) izveidi, piemērojot Pamatlēmuma 2009/315/TI 11. pantu (OV L 93, 7.4.2009., 33. lpp.)

                  30.

                  Padomes Lēmums 2009/371/TI (2009. gada 6. aprīlis), ar ko izveido Eiropas Policijas biroju (Eiropolu) (OV L 121, 15.5.2009., 37. lpp.)

                  31.

                  Padomes Lēmums 2009/934/TI (2009. gada 30. novembris), ar ko pieņem īstenošanas noteikumus, kuri reglamentē Eiropola attiecības ar partneriem, tostarp personas datu un klasificētas informācijas apmaiņu (OV L 325, 11.12.2009., 6. lpp.)

                  32.

                  Padomes Lēmums 2009/936/TI (2009. gada 30. novembris), ar ko pieņem īstenošanas noteikumus Eiropola analīzes darba datnēm (OV L 325, 11.12.2009., 14. lpp.)

                  33.

                  Padomes Lēmums 2009/968/TI (2009. gada 30. novembris), ar ko pieņem Eiropola informācijas konfidencialitātes noteikumus (OV L 332, 17.12.2009., 17. lpp.)

                  34.

                  Padomes Pamatlēmums 2009/829/TI (2009. gada 23. oktobris), ar ko attiecībās starp Eiropas Savienības dalībvalstīm savstarpējas atzīšanas principu piemēro lēmumiem par uzraudzības pasākumiem kā alternatīvu pirmstiesas apcietinājumam (OV L 294, 11.11.2009., 20. lpp.)

                  35.

                  Padomes Lēmums 2009/917/TI (2009. gada 30. novembris) par informācijas tehnoloģiju izmantošanu muitas vajadzībām (OV L 323, 10.12.2009., 20. lpp.)


title: Eiropas Parlamenta Lēmums (ES) 2015/1692 (2015. gada 29. aprīlis) par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/362

      EIROPAS PARLAMENTA LĒMUMS (ES) 2015/1692
      (2015. gada 29. aprīlis)
      par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2013. finanšu gada pārskatiem un Aģentūras atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Aģentūrai par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Padomes 2004. gada 26. oktobra Regulu (EK) Nr. 2007/2004, ar ko izveido Eiropas Aģentūru operatīvās sadarbības vadībai pie Eiropas Savienības dalībvalstu ārējām robežām (5), un jo īpaši tās 30. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0094/2015),

         1.

            konstatē, ka Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām gada galīgie pārskati ir tādi, kā norādīts Revīzijas palātas gada pārskata pielikumā;

         2.

            apstiprina Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām 2013. finanšu gada pārskatus;

         3.

            uzdod priekšsēdētājam šo lēmumu nosūtīt Eiropas Aģentūras operatīvās sadarbības vadībai pie Eiropas Savienības dalībvalstu ārējām robežām izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 308. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 349, 25.11.2004., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.